**אמליה, נסיכת הסן-דרמשטאדט** (בגרמנית: **Amalie von Hessen-Darmstadt**‏; 20 ביוני 1754 – 21 ביוני 1832), הייתה נסיכה גרמנית, ואשתו של קרל לודוויג, נסיך הכתר של באדן.

ביוגרפיה
--------

אמליה נולדה ב-20 ביוני 1754 בברלין שהשתייכה לממלכת פרוסיה, ללודוויג התשיעי, רוזן הסן-דרמשטאדט, ולקרולינה, רוזנת פפאלץ-צווייבריקן, בתם של כריסטיאן השלישי, רוזן פפאלץ-צווייבריקן וקרולינה, רוזנת נסאו-זארבריקן.

אחת מאחיותיה, פרדריקה לואיזה, הייתה נשואה לפרידריך וילהלם השני, מלך פרוסיה. כשקיסרית רוסיה יקתרינה השנייה חיפשה בשנת 1773 כלה מתאימה לבנה פאבל, יורש העצר בן ה-19, היא התייעצה עם ידידה פרידריך השני, מלך פרוסיה, שהציע את אחת משלוש בנותיו הלא נשואות של לודוויג התשיעי. הקיסרית, שלא ידעה איזו מבין שלוש הנסיכות לבחור לבנה, הזמינה את אמליה יחד עם אחיותיה לואיזה ווילהלמינה יחד עם אימן, קרולינה, לביקור בחצר המלוכה הרוסית.

הנסיכות נסעו דרך ברלין לנמל, בו ארבע ספינות רוסיות שנשלחו על ידי הקיסרית לקחו אותן לרוסיה. מפקד הצי הקטן היה חברו הטוב ביותר של הנסיך פאבל, הרוזן אנדריי רזומובסקי, שנשבה בקסמיה של אחותה וילהלמינה מיד. יומיים לאחר הגעתן לסנקט פטרבורג בחר הנסיך הגדול פאבל באחותה וילהלמינה ככלתו.

ב-15 ביולי 1774 התחתנה אמליה עם קרל לודוויג, נסיך הכתר של באדן, בנו של קרל פרידריך, מרקיז באדן. בשנת 1801 מת בעלה כשנפל מכרכרתו, לאחר שביקר את בנותיו ברוסיה ובשוודיה. בביקוריה ברוסיה ובשוודיה ניסתה אמליה להביא את חתניה אלכסנדר הראשון, קיסר רוסיה וגוסטב הרביעי אדולף, מלך שוודיה בברית, ובשנת 1806 התרעמה מאוד על נפוליאון, שכפה על בנה קרל להתחתן עם סטפני דה בוהארנה.

לאחר שחתנה גוסטב הרביעי אדולף, מלך שוודיה הודח מתפקידו, קיבלה אמליה את בתה ומשפחתה בביתה. אמליה ניסתה להשפיע על השניים לא להתגרש, אולם לאחר שנפלה ההחלטה, עזרה לבתה להגיע לעצמאות כלכלית, ולקחה משמורת על נכדיה. במהלך קונגרס וינה ניצלה אמליה את השפעתה על חתנה אלכסנדר הראשון, קיסר רוסיה, והביאה לכך שהדוכסות הגדולה של באדן שמרה על מעמדה, ולא איבדה שום טריטוריה.

ב-21 ביוני 1832 מתה אמליה בברוכזאל, והיא בת 78 שנים.

משפחתה
------

ב-15 ביולי 1774 התחתנה אמליה עם קרל לודוויג, נסיך הכתר של באדן, ממנו נולדו לה 8 ילדים:

* אמליה (1776–1823)
* קרולינה מבאדן (1776–1841), התחתנה עם מקסימיליאן הראשון יוזף, מלך בוואריה
* לואיזה מבאדן (1779–1826), התחתנה עם אלכסנדר הראשון, קיסר רוסיה
* פרדריקה מבאדן (1781–1826), התחתנה עם גוסטב הרביעי אדולף, מלך שוודיה
* מריה, נסיכת באדן (1782–1808), התחתנה עם פרידריך וילהלם, דוכס בראונשווייג
* קרל פרידריך (1784–1785)
* קרל, הדוכס הגדול של באדן (1786–1818)
* וילהלמינה, נסיכת באדן (1788-1836), התחתנה עם לודוויג השני, הדוכס הגדול של הסן

אילן יוחסין
-----------


|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| ארנסט לודוויג, רוזן הסן-דרמשטאדט |   | דורותיאה שרלוטה מברנדנבורג-אנסבך |   | יוהאן ריינהרד השלישי, רוזן הנאו-ליכטנברג |   | דורותיאה פרדריקה מברנדנבורג-אנסבך |   | כריסטיאן השני, רוזן פפאלץ-צווייבריקן-בירקנפלד |   | קתרינה אגתה, רוזנת ראפולשטיין |   | לודוויג קראפט, רוזן נסאו-זארבריקן |   | פיליפינה הנרייטה מהוהנלוהה-לאנגנבורג |
|   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   | לודוויג השמיני, רוזן הסן-דרמשטאדט |   |   |   |   |   | שרלוטה מהנאו-ליכטנברג |   |   |   |   |   | כריסטיאן השלישי, רוזן פפאלץ-צווייבריקן |   |   |   |   |   | קרולינה, רוזנת נסאו-זארבריקן |   |
|   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |   |
|
|   |   |   |   |   |   | לודוויג התשיעי, רוזן הסן-דרמשטאדט |   |   |   |   |   |   |   |   |   |   |   |   |   | קרולינה, רוזנת פפאלץ-צווייבריקן |
|   |   |   |   |   |   |   |   |   |   |   |   |   |   |
|   |   |   |   |   |   |   |   |   |   |   |   |   |   |   |   |   |
|
|   |   |   |   |   |   |   |   |   |   |   |   |   |   | **אמליה, נסיכת הסן-דרמשטאדט** |
|

קישורים חיצוניים
----------------

ויקישיתוף מדיה וקבצים בנושא **אמליה, נסיכת הסן-דרמשטאדט** בוויקישיתוף
* אמליה, נסיכת הסן-דרמשטאדט, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb15652398s (data)
* GND: 119440679
* ISNI: 0000 0000 9654 1725
* NLP: A12116725
* NTA: 155938428
* SUDOC: 135885442
* VIAF: 285450543
* WorldCat: viaf-59894246

 |